Начелник Општинске управе Велика Плана, а на основу члана 4. и 94. Закона о запосленима у аутономним покрајинама и јединицама локалне самоуправе („Службени гласник РС“, бр. 21/2016), члана 12. став 1. Уредбе о спровођењу интерног и јавног конкурса у аутономним покрајинама и јединицама локалне самоуправе („Службени гласник РС“, бр. 95/2016) и члана 16. Правилника о организацији и систематизацији радних места у Општинској управи општине Велика Плана број 110-16/2017, 110-17/2017, 110-13/2018 и 110-4/2019, оглашава

**ЈАВНИ КОНКУРС**

За попуњавање извршилачког радног места

у Општинској управи општине Велика Плана

**I Орган у коме се радно место попуњава -** Општинска управа општине Велика Плана

**II Радно место које се попуњава -** нормативно-правни послови из области комуналне делатности у Одељењу за инспекцијске послове под редним бројем 36, звање саветник, 1 извршилац на неодређено време

2.Услови за рад на радном месту: да је лице пунолетан држављанин Републике Србије, да није правоснажно осуђивано на безусловну казну затвора од најмање 6 месеци, да му раније није престао радни однос у државном органу, односно органу аутономне покрајине или јединице локалне самоуправе због теже повреде дужности из радног односа, да има стечено високо образовање из научне области правног смера на основним академским студијама у трајању од најмање 240 ЕСПБ бодова, мастер академским студијама, специјалистичким струковним студијама на факултету, положен државни стручни испит, три године радног искуства у струци и стечена вештина да се знања примене

3.Стручне оспособљености,знања и вештине које се проверавају у изборном поступку: прочитати на сајту Општинске управе Велика Плана

**III Место рада:** Велика Плана, улица Милоша Великог 30, 11320 Велика Плана

**IV Адреса на коју се подносе пријаве:** Општинска управа Велика Плана у Великој Плани, ул.Милоша Великог бр.30, 11320 Велика Плана Конкурсној комисији за јавни конкурс за попуњавање радног места нормативно-правни послови из области комуналне делатности са назнаком „За јавни конкурс“

**V Рок за подношење пријава:** 15 дана од дана објављивања јавног конкурса у дневном листу „Српски телеграф“ који се дистрибуира на целој територији Републике Србије

Неблаговремене, недопуштене, неразумљиве или непотпуне пријаве кандидата закључком ће одбацити конкурсна комисија против кога је дозвољена жалба

**VI О доказима о испуњености услова за пријаву на конкурс, који се прилажу уз пријаву на конкурс – прочитати на сајту Општинске управе Велика Плана**

**VII Место, дан и време када ће се спровести изборни поступак:** Кандидати који испуњавају услове конкурса биће накнадно обавештени о месту, дану и времену када ће се спровести изборни поступак**.** Сви изрази, појмови,именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола